sagorsarker/bangla-wikipedia huggingface dataset:
ধনাগোদা নদী

ধনাগোদা নদী বাংলাদেশের দক্ষিণ-পূর্বাঞ্চলের কুমিল্লা ও চাঁদপুর জেলার একটি নদী। নদীটির দৈর্ঘ্য ৪১ কিলোমিটার, গড় প্রস্থ ২২৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধনাগোদা নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১১।
ধনাগোদা নদীটি চাঁদপুর জেলার উত্তর মতলব উপজেলার বাগানবাড়ি ইউনিয়নে প্রবহমান মেঘনা আপার নদী থেকে উৎপত্তি লাভ করেছে। অতপর নদীটি একই উপজেলার ফরাজিকান্দি ইউনিয়ন অবধি প্রবাহিত হয়ে পুনরায় মেঘনা আপার নদীতে পতিত হয়েছে।
বিপুল জলরাশি, মৎস্য ও প্রাণিকূলের বিশাল সম্ভারে সমৃদ্ধ এ নদী। সড়ক পথে বা নৌ পথে এখানে আসা যায়। মতলব উঃ ও মতলব দঃ এর মাঝে বিভক্তকারী এ নদী। মতলব ফেরী ঘাট একটি দর্শনীয় স্থান। ধনাগোদা নদীর উত্তর তীরে বাংলাদেশ পানি উন্নয়ন বোর্ড কর্তৃক বেড়ী বাঁধ নির্মাণ করা আছে। এই বেড়ী বাঁধ বা বন্যা নিয়ন্ত্রণ বাঁধটি মেঘনা-ধনাগোদা সেচ প্রকল্পের অংশ হিসেবে নির্মাণ করা হয়।
মতলব দক্ষিণ উপজেলা ও আশেপাশের অঞ্চলের বিভিন্ন খাল ধনাগোদা নদীর সাথে সংযুক্ত।
প্রথমে আসে জমজম খালের কথা। জমজম খালটি মতলব দক্ষিণ উপজেলার দগরপুর গ্রাম হতে শুরু করে হাজীগঞ্জ উপজেলার রাজারগাঁও বাজার ও চাঁদপুর সদর উপজেলার মধুরোড রেলওয়ে স্টেশনের পাশ দিয়ে গিয়ে আলগী গ্রামের নিকট ডাকাতিয়া নদীতে গিয়ে মিশে যায়। ধনাগোদা নদীতে সংযুক্ত সাচার খালটি বিতারা, তেতৈয়া, কোমরকাশা হয়ে কচুয়া পৌর বাজারের (মূল বাজার) পশ্চিম পাশ ঘেঁষে উপজেলার দক্ষিণ অঞ্চলের কড়ইয়া, কালোচোঁ হয়ে কাঁঠালী গ্রামের কাছে এসে বোয়ালজুড়ি খালের সাথে মিশে হাজীগঞ্জের নিকট ডাকাতিয়া নদীর সঙ্গে যুক্ত হয়েছে।
বোয়ালজুড়ি খালটি ধনাগোদা নদীর মাছুয়াখাল প্রান্ত থেকে নারায়ণপুর বাজার হয়ে মেহারন, চারতভাঙ্গা, ধড্ডা হয়ে হাজীগঞ্জের নিকট ডাকাতিয়া নদী পর্যন্ত বিস্তৃত।
মেঘনা নদীর পাশাপাশি এক সময় ধনাগোদা নদীই ছিল মতলব উপজেলায় যোগাযোগের প্রধান মাধ্যম। ধনাগোদা নদীর লঞ্চ যোগাযোগ ব্যবস্থা মতলব দক্ষিণ উপজেলাকে ঢাকা ও নারায়ণঞ্জ শহরের সাথে যুক্ত করে। বর্তমানেও সীমিত আকারে এ নদীর মাধ্যমে একস্থান থেকে অন্যস্থানে মালামাল ও লঞ্চ যোগে যাত্রী পারাপার করা হয়।
মতলব উত্তর ও মতলব দক্ষিণ তথা চাঁদপুরের সাথে ঢাকার সড়ক পথে যোগাযোগ সহজ করার জন্য ধনাগোদা নদীর উপর দুইটি সেতু নির্মাণ করা হয়। একটি শ্রীরায়েরচর সেতু অপরটি মতলব সেতু । শ্রীরায়েরচর সেতুটি মতলব উত্তর উপজেলার বাংলাবাজার এবং কুমিল্লা জেলার দাউদকান্দি উপজেলার শ্রীরায়েরচরকে যুক্ত করে।
মতলব বাজার সংলগ্ন পূর্ব দিকে মতলব সেতুর দৈর্ঘ্য ৩০৪ দশমিক ৫১ মিটার। মতলব সেতুর নির্মাণ কাজ ২০১৫ সালের জানুয়ারিতে শুরু হয় এবং ২০১৯ সালের ১ জানুয়ারি যান চলাচলের জন্য উন্মুক্ত করা হয়।
ধনাগোদা নদী থেকে স্থানীয়ভাবে ১৯৫০ সালের মৎস্য সংরক্ষণ আইন লঙ্ঘন করে বিভিন্ন স্থানে বেড়া দিয়ে মাছ শিকার করা হয়। ধনাগোদা নদী নাব্যতা হারিয়ে দিন দিন সরু হয়ে যাচ্ছে। এর সঙ্গে দখল-দূষণের সংকটের মুখে একদিকে যেমন পরিবেশ বিপর্যয় ঘটছে তেমনি হারিয়ে যাচ্ছে দেশীয় মাছ। ধনাগোদা নদী থেকে গত এক দশকে হারিয়ে গেছে ২০ প্রজাতির মাছ। ধনাগোদা নদীর তীরে বালু মহল গড়ে উঠায় পরিবেশ দূষিত হয়ে স্বাস্থ্য ঝুঁকিতে পড়েছে এলাকাবাসী।
কিন্নাল কারুশিল্প

কিন্নাল কারুশিল্প বা কিন্হাল কারুশিল্প (), ভারতের কৰ্ণাটক রাজ্যের একটি শহর কিন্নাল বা কিন্হালের স্থানীয় ঐতিহ্যবাহী কাঠের কারুশিল্প।
কিন্নাল শহর তার কিন্নাল পুতলা এবং ধৰ্মীয় প্ৰতিমার জন্য বিখ্যাত।
এই অঞ্চল কিন্নাল কাৰরুশিল্পের জন্য পরিচিত। এই শিল্প ভারতের ভৌগোলিক অস্তিত্বের ইঙ্গিত দিয়। সেজন্যে ভারত সরকার কিন্নাল কারুশিল্পকে ভৌগোলিক সুচকৰ মৰ্যাদা দিয়েছে এবং এর আবেদন সংখ্যা ২১৩।
কিন্নাল কলাত্মক ঐতিহ্যে ভরপূর। একসময়ত এটি কারুশিল্পের অতি বিখ্যাত কেন্দ্ৰ ছিল এবং কাঠের কারুকাৰ্য্যের জন্যে পরিচিত ছিল। পাম্পাটেশ্বর মন্দিরের মূরাল চিত্ৰ এবং হাম্পিৰ কাঠের রথের জটিল কারুকাৰ্য্য বৰ্তমানের কিন্নাল শিল্পের পূৰ্বপূরুষ হিসেবে গণ্য করা হয়। একজন শিল্পীর সাতাম পুৰুষীয়া পৈতৃক গৃহত উদ্ধাৰ হোৱা পুৰণি দস্তাবেজে ইয়াকে প্ৰতিপন্ন কৰে।
২০০৭ সালের আমেরিকার গ্লাসগ' বিশ্ববিদ্যালয় এবং গ্লাসগ' কলা বিদ্যালয়ের ছাত্ৰরা কৰ্ণাটকের কারুকাৰ্য্য পরিষদের সহযোগীতায় স্থানীয় ছাত্ৰ এবং শিল্পীদেরকে কিন্নাল শিল্পের পূৰ্ণোদ্ধারের জন্যে একটা প্ৰকল্পের জরীপে সংবর্ধনা জানায়।
এই শিল্পের সাথে জড়িত শিল্পীদেরকে "চিত্ৰকর" বলে। পাতল কাঠের পুতলা(খেলনা) সমূহ প্ৰস্তুত করা হয়। তেতুলের বিচি এবং নুড়িপাথর দিয়ে বিভিন্ন অংশ জোড়া লাগানো হয়।
কপ্পাল নগর থেকে নিৰ্দিষ্ট সময় পর-পর কিন্নাল বাস চলাচল করে। নিকটতম শহর হচ্ছে কপ্পাল। কপ্পাল থেকে অন্য জায়গাতে যেতে বাস এবং রেলগাড়ীর সুবিধা আছে।
২০১৩ সালের ভারতের গণতন্ত্ৰ দিবসের পেরেডে কৰ্ণাটক সরকার কিন্নলা কারুশিল্পকে মূখ্য বিষয় হিসেবে প্ৰতীক প্ৰদৰ্শন করেছিল।
বাপজানের বায়স্কোপ

বাপজানের বায়স্কোপ হল রিয়াজুল রিজু পরিচালিত ও প্রযোজিত ২০১৫ সালের বাংলাদেশী নাট্য চলচ্চিত্র। কারুকাজ ফিল্মসের ব্যানারে নির্মিত চলচ্চিত্রটি রিয়াজুল রিজু পরিচালিত প্রথম চলচ্চিত্র। ছবিটির কাহিনি লিখেছেন মাসুম রেজা এবং চিত্রনাট্য লিখেছেন মাসুম রেজা ও রিয়াজুল রিজু। এতে প্রধান চরিত্রে অভিনয় করেছেন শহীদুজ্জামান সেলিম, শতাব্দী ওয়াদুদ ও সানজিদা তন্ময়।
চলচ্চিত্রটি ১৮ ডিসেম্বর, ২০১৫ বাংলাদেশে মুক্তি পায়। ৪০তম জাতীয় চলচ্চিত্র পুরস্কারে ছবিটি শ্রেষ্ঠ চলচ্চিত্রসহ আটটি বিভাগে পুরস্কার লাভ করে।
চলচ্চিত্রটির পটভূমি যমুনা পাড়ের চর “চর ভাগিনা”। চরের মালিক জীবন সরকার আর প্রান্তিক চাষী হাসেন মোল্লা কে ঘিরে আবর্তিত হয়েছে কাহিনি। হাসেন মোল্লার পিতা চরে চরে বায়োস্কোপ খেলা দেখিয়ে জীবিকা নির্বাহ করতেন। পিতার মৃত্যুর পর সেই বায়োস্কোপের বাক্সটি ঘরেই পড়ে থাকে। ছাপোষা কৃষক হাসেন মোল্লাকে তবুও ক্ষণে ক্ষণে নাড়া দিয়ে যায় বাবার শেষ স্মৃতি, পোড়ায় মন। একসময় হাসেন মোল্লা ঠিক করে ফেলে সপ্তাহে একদিন করে হলেও সে বায়োস্কোপের খেলা দেখাবে। বায়োস্কোপ বাক্সটি ঝেড়ে মুছে পরিষ্কার করে প্রস্তুত করে দূর চরে খেলা দেখাতে যাবার জন্যে। পুরনো ছবিগুলো নষ্ট সময়ের ব্যবধানে নষ্ট হয়ে যাওয়ায় হাসেন মোল্লা এক নতুন কাহীনি ছবিতে আঁকিয়ে নেয়, নতুন রীল বানায়। কিন্তু চরের মহাজন জীবন সরকারের আঁতে ঘা লাগে তাতে। সে ঘোষণা করে দেয় এই বায়স্কোপ চলবে না, এই খেলা দেখানো যাবে না!
অসম কার্বি আংলং আদা

আসাম কাৰ্বি আংলং আদা () হচ্ছে অাসামের কার্বি আংলং জেলায় উৎপাদিত মসলাজাতিয় উদ্ভিদ। এটি Zingiberaceae পরিবারের অন্তৰ্গত Zingiber গণের একপ্ৰকারের সপুশ্পক উদ্ভিদ, বৈজ্ঞানিক নাম হচ্ছে "Zingiber officinale" Rosc। আসাম কাৰ্বি আংলং আদার কয়েকটা প্ৰকারভেদ আছে। এর মধ্যে নদীয়া এবং ভোলা অতি জনপ্ৰিয় প্ৰকার, আইজল নামের আরও এক প্ৰকারের আদা ও কাৰ্বি আংলঙের কৃষকেরা চাষ করে।
কাৰ্বি আংলং হচ্ছে আসামের আদা উৎপাদন করা অঞ্চলসমূহের ভিতর সবথেকে গুরুত্বপূৰ্ণ অঞ্চল। এই জেলার রিডুং, ওমালফের এবং সিংহাসন পাহারের প্ৰায় পাঁচ সহস্ৰাধিক কৃষকে বছরে চল্লিশ হাজার মেট্ৰিকটন আদা উৎপাদন করে। আদা চাষের অণুকূল সিংহাসন পাহারের জলবায়ু এবং কৃষিভূমিতে অতি উন্নত মানের আদা উৎপাদিত হয়। এবং ভৌগোলিক স্থানাঙ্কের মধ্যে কাৰ্বি আংলং আদার উৎপাদন হয়।
আসাম কাৰ্বি আংলং আদার কয়েকটা প্ৰকারভেদ আছে। এর মধ্যে নদীয়া এবং ভোলা অতি জনপ্ৰিয় প্ৰকার।
নদীয়া প্ৰকারের আদায় রূপান্তরিত কাণ্ডের মাধ্যমে শক্ত, পাতলা মেটে বর্ণ, তীক্ষ্ণ স্বাদের তথা গণ্ধযুক্ত হয়।
২০১৫ সালের ৩১ মাৰ্চ চেন্নাইএ অবস্থিত ভৌগোলিক স্বীকৃতি প্ৰদানকারী প্রধান কাৰ্যালয় থেকে উত্তর-পূর্বের অন্য আঠ টি উৎপাদিত পণ্যের সাথে "আসাম কাৰ্বি আংলং আদা" ভৌগোলিক স্বীকৃতি লাভ করে।
ভৌগোলিক স্বীকৃতি লাভ করা উত্তর-পূর্বের অন্য আঠ টি উৎপাদিত পণ্য হচ্ছে "আসামের তেজপুর লিচু" (আসাম), "খাছী মেণ্ডারিণ" (মেঘালয়), "লারজ কারডামম" (সিকিম), "চরাই চকুয়া জলকীয়া" (মিজোরাম), "কচাই নেমু" (মণিপুর), "কুইন মাটিকঠাল" (ত্রিপুরা), "অরুণাচল কমলা" (অরুণাচল প্রদেশ) এবং "নাগাল্যান্ড গাছ আলু" (নাগাল্যান্ড)।
মরগান লিলি

মরগান লিলি (জন্ম এপ্রিল ১১, ২০০০; পূর্ণনাম মরগান লিলি জেইন গ্রস) একজন বিখ্যাত আমেরিকান অভিনেত্রী এবং ফ্যাশন মডেল। তিনি মাত্র ৪ বছর বয়সে আন্তর্জাতিকভাবে মডেলিং শুরু করেন। এরই মধ্যে তিনি ২১টিরও বেশি বিজ্ঞাপন এবং হেনরি পোল ইজ হেয়ার চলচ্চিত্রে মিলি স্টুপেক চরিত্রে অভিনয় করার আগেও আরও অনেক ফটোশুট করেছিলেন। এছাড়াও তিনি হি ইজ জাস্ট নট দ্যাট ইনটু ইউ চলচ্চিত্রে ম্যাথু গ্রে গাব্লারের বোনের চরিত্রে পার্শ্ব অভিনেত্রী হিসেবে অভিনয় করেন। তার সবচেয়ে উল্লেখযোগ্য চরিত্র হচ্ছে রহস্যজনক চলচ্চিত্র ২০১২ নামক চলচ্চিত্রে লিলি কার্টিস চরিত্রটি। তিনি ফ্লিপড নামক একটি বইয়ের উপর ভিত্তি করে একই নামে নির্মিত চলচ্চিত্রে জুলিয়ানা বেকারের বাল্যচরিত্রে অভিনয় করেন। এছাড়াও তিনি এক্স-ম্যানঃ ফার্স্ট ক্লাস এবং এক্স-ম্যানঃ ডেইজ অভ ফিউচার পাস্ট চলচ্চিত্রে মিস্টিক চরিত্রে শিশু অভিনেত্রী হিসেবে অভিনয় করেন।  বর্তমানে মরগান হলমার্ক চ্যানেলের লাভস এভারলাস্টিং কারিজ নামক চলচ্চিত্রে মিশি নামের চলচ্চিত্রে অভিনয় করছেন। তার সর্বশেষ চলচ্চিত্র হচ্ছে কুটিস, যেখানে তিনি এলিজা উড এবং রাইন ওয়িলসনের সঙ্গে অভিনয় করেছেন।
মরগান খুব কম বয়সে তার অভিনয় শুরু করেন। তিনি ২০০৫ সালে শার্ডস চলচ্চিত্রে মরগান চরিত্রে অভিনয় শুরু করেন। ২০০৬ সালে ওয়েলকাম টু দ্যা জঙ্গল জিম চলচ্চিত্রে কাইল চরিত্রে অভিনয় করেন। এছাড়াও ২০০৭ সালে তিনি সিএসআইঃ ক্রাইম সিন ইনভেস্টিগেশন নামক অনুষ্ঠানে কোল চরিত্রে অভিময় শুরু করেন। এই অনুষ্ঠানটি তাকে হেনরি পোল ইজ হেয়ার চলচ্চিত্রে মিলি স্টুপেক চরিত্রে অভিনয় করার সুযোগ করে দেয়। তার সবচেয়ে উল্লেখযোগ্য চরিত্রগুলো হচ্ছে ২০০৯ সালে নির্মিত ২০১২ নামক চলচ্চিত্রে লিলি কার্টিস চরিত্রটি। তাছাড়া শেইমলেস নামক একটি উল্লেখযোগ্য ধারাবাহিকে বন্নি চরিত্রে অভিনয় করেন। বর্তমানে মরগান হলমার্ক চ্যানেলের লাভস এভারলাস্টিং কারিজ নামক চলচ্চিত্রে মিশি নামের চলচ্চিত্রে ওয়েস ব্রাউন এবং কার্ল ল্যাড নামক বিখ্যাত অভিনেতাদের সাথে কাজ করছেন।
আসকার ইবনে শাইখ

আসকার ইবনে শাইখ (১০ মার্চ, ১৯২৫ - ১৮ মে, ২০০৯) একজন বিশিষ্ট বাংলাদেশি নাট্যকার, গল্প লেখক, সংগঠক, অভিনেতা, গীতিকার, ভাষাসৈনিক, সাহিত্য সমালোচক, ইতিহাসবেত্তা ও শিক্ষাবিদ ছিলেন। আসকার ইবনে শাইখের প্রকৃত নাম মোহাম্মদ ওবায়েদুল্লাহ। আসকার ইবনে শাইখ তার ছদ্মনাম এবং এ নামেই তিনি পরিচিত।
আসকার ইবনে শাইখ ১৯২৫ সালের ১০ মার্চ ময়মনসিংহ জেলার গৌরীপুর থানার বোকাইনগর ইউনিয়নের মাইজহাটি গ্রামে জন্মগ্রহণ করেন। স্কুল জীবন থেকেই তার প্রচন্ড ঝোঁক ছিলো নাটকের প্রতি। ১৯৩৫ সালে ঈশ্বরগঞ্জ শহরের চরনিখলা মধ্য ইংরেজি স্কুলে অধ্যয়নকালেই অভিনয় শুরু করেন বিভিন্ন নাটকে। স্কুলে থাকাকালীন সিরাজের স্বপ্ন, বন্দীবীর প্রভৃতি নাটিকায় অংশগ্রহণ করে বিভিন্ন পুরস্কারে পুরস্কিত হন। ১৯৪১ সালে ময়মনসিংহ জিলা স্কুল থেকে ম্যাট্রিকুলেশন পরীক্ষায় অবতীর্ণ হন। এরপর আনন্দমোহন কলেজ থেকে উচ্চমাধ্যমিক ও স্নাতক পাশ করেন। স্নাতকোত্তর ও পিএইচডি ডিগ্রি লাভ করেন ঢাকা বিশ্ববিদ্যালয় থেকে। বিশ্ববিদ্যালয়ে পড়াকালীন ভাষা আন্দোলনের পথিকৃৎ সংগঠন তমদ্দুন মজলিসের সাথে জড়িত হন। এ সংগঠন থেকে ভাষা আন্দোলনের মুখপত্র 'সাপ্তাহিক সৈনিকে'র পাশাপাশি ১৯৫২ সালে প্রকাশ হতো মাসিক সাহিত্য পত্রিকা 'দ্যুতি'। তিনি আসকার ওবায়েদ নামে পত্রিকাটির সম্পাদনা করতেন আর তাকে সহযোগিতা করতেন সিরাজুল ইসলাম চৌধুরী, আবু হেনা মোস্তফা কামাল প্রমুখ।
শাইখ পেশাগত জীবন শুরু করেন ঢাকা ও জাহাঙ্গীরনগর বিশ্ববিদ্যালয়ের পরিসংখ্যান বিভাগে অধ্যাপনার মাধ্যমে। পেশা অধ্যাপনা হলেও নাটকে তার আগ্রহ তাকে এদেশের আধুনিক নাট্যজগতের ভিত্তিভূমিটি তৈরি করতে সহায়তা করে। তিনি ছিলেন একাধারে নাট্যকার, নাট্য সংগঠন পরিচালক, নির্দেশক, ও অভিনেতা। মঞ্চ, রেডিও, টেলিভিশন, সিনেমা সব মাধ্যমেই তিনি কাজ করেছেন।
আসকার ইবনে শাইখের প্রথম নাটক ‘বিরোধ'। ১৯৪১ সালে ম্যাট্রিকুলেশন পরীক্ষায় অবতীর্ণ হওয়ার পর প্রথম খসড়া রচনা করেন। তারপর নানা পরিবর্তনের মাধ্যমে ১৯৪৬ সালে শেষ করেন এবং ১৯৪৭ সালে আবদুল হাই মাশরেকীর সহায়তায় প্রকাশিত হয় কলকাতা থেকে। প্রকাশ করেন সওগাত পাবলিকেশন্সের মোহাম্মদ আলী। এছাড়াও রচনা করেছেন বিপুল সংখ্যক নাটক। শুধু সামাজিক নয়, এদেশের মানুষের গোটা ইতিহাসকেও তিনি রূপান্তর করেছেন তার নাট্যকর্মে।
সামাজিক নাটক
ঐতিহাসিক নাটক
গীতিনাট্য
ঐতিহাসিক কাব্যনাট্য
কিশোর কাব্যনাটক
অনুবাদ নাটক
গানের সংকলন
গল্প সংকলন
প্রবন্ধ
ইতিহাস
অনুবাদ
অপ্রকাশিত রচনাবলি
আসকার ইবনে শাইখ ২০০৯ সালের ১৮ মে ঢাকার ল্যাবএইড হাসপাতালে মারা যান।
লিঙ্গের সাসপেনসারি লিগামেন্ট

পুরুষদের মধ্যে, লিঙ্গের সাসপেনসারি লিগামেন্ট "পিউবিক স্যম্ফ্যসিস" এর সাথে সংযুক্ত করা থাকে। যা পিউবিক হাড়ের পাসে লিঙ্গ ঝুলিতে গেছে এবং এটি যৌন উত্তেজনায় লিঙ্গ খাড়া করতে সাহায্য করে।
অস্ত্রোপচারের মাধ্যমে এই সন্ধিবন্ধনী বা লিগামেন্ট কাটার ফলে শরীরের বাইরে স্তব্ধ লিঙ্গ আরো সক্ষম ও কর্মক্ষম হবে, যার ফলে তার দৈর্ঘ্য আরো বৃদ্ধি পাবে। অতঃপর সন্ধিবন্ধনী বা লিগামেন্ট সুস্থ করার ফলে, সামগ্রিক একটি লম্বা লিঙ্গ ধরার ক্ষমতা দেওয়া হয়। যতক্ষণ না এই সন্ধিবন্ধনী সঠিকভাবে সুস্থ হতে পারবে, এই লিঙ্গ অতি উচ্চ ভাবে কোণ অর্জন করতে বা অতি শক্তভাবে খাড়া হতে পারব না।
"This article incorporates text in the public domain from the 20th edition of Gray's Anatomy (1918)"</span
ঢাকা আন্তর্জাতিক বাণিজ্য মেলা

ঢাকা আন্তর্জাতিক বাণিজ্য মেলা হল বাংলাদেশে আয়োজিত একটি আন্তর্জাতিক বাণিজ্য মেলা। বাংলাদেশ, ভারত, পাকিস্তান, ইরান, জাপান, চীন, মার্কিন যুক্তরাষ্ট্র, যুক্তরাজ্য, অস্ট্রেলিয়া, জার্মানিসহ বিশ্বের বিভিন্ন দেশ ও দেশের প্রতিষ্ঠান মেলায় নিজেদের উৎপাদিত পণ্য প্রদর্শন করে। দেশি ও বিদেশি পণ্যসামগ্রী প্রদর্শন, রপ্তানি বাজার অনুসন্ধান এবং দেশি-বিদেশি ক্রেতার সঙ্গে সংযোগ স্থাপনের ক্ষেত্রে এ মেলা গুরুত্বপূর্ণ ভূমিকা রাখে। মেলায় অংশগ্রহণের মাধ্যমে শিল্পপণ্য ও ভোগ্যপণ্য উত্পাদনকারীরা একদিকে তাদের উৎপাদিত পণ্যের গুণগত মান, নকশা, প্যাকেজিং ইত্যাদি প্রদর্শন ও বিপণন করতে পারেন, অন্যদিকে পারস্পরিক সংযোগ স্থাপনসহ অভ্যন্তরীণ ও আন্তর্জাতিক বাণিজ্য প্রসারের সুযোগ লাভ করে। এ মেলা প্রতিবছর জানুয়ারি মাসে অনুষ্ঠিত হয়।
২০২১ পর্যন্ত এই বাণিজ্য মেলা শেরে বাংলা নগরে আয়োজিত হত। ২০২২ থেকে এই বাণিজ্য মেলা বাংলাদেশ-চীন মৈত্রী প্রদর্শনী কেন্দ্রে আয়োজিত হচ্ছে। পূর্বাচল ৪ নম্বর সেক্টরে ২০ একর জমির ওপর স্থায়ী বাংলাদেশ-চীন মৈত্রী প্রদর্শনী কেন্দ্র নির্মাণ করা হয়। ২০১৭ সালের ১৭ অক্টোবর অবকাঠামো নির্মাণ শুরু করে চায়না স্টেট কনস্ট্রাকশন ইঞ্জিনিয়ারিং করপোরেশন। ২০২০ সালের ৩০ নভেম্বর নির্মাণ কাজ শেষ করে। এটি নির্মাণে ব্যয় হয়েছে ৭৭৩ কোটি টাকা, যার মধ্যে চীন সরকারের অনুদান ৫২০ কোটি টাকা। বাংলাদেশ সরকার ২৩১ কোটি ও ইপিবির নিজস্ব তহবিল থেকে ২১ কোটি ২৭ লাখ টাকা ব্যয় করা হয়। এ প্রদর্শনী কেন্দ্রের মোট ফ্লোর স্পেস ৩৩ হাজার বর্গমিটার। ভবনের মোট ফ্লোর স্পেস ২৪ হাজার ৩৭০ বর্গমিটার। এক্সিবিশন হলের মোট আয়তন ১৫ হাজার ৪১৮ বর্গমিটার। দোতলা পার্কিং ভবনে ৭ হাজার ৯১২ বর্গ মিটার জায়গায় ৫০০ গাড়ি রাখা যাবে। এছাড়া প্রদর্শনী ভবনের সামনে খোলা জায়গায় আরও এক হাজার গাড়ি পার্ক করা যাবে। প্রদর্শনী হলে ৮০০টি স্টল বুথ রয়েছে। প্রতিটি বুথের আয়তন ৯.৬৭ বর্গমিটার। এখানে ২০২২ সালের ১ জানুয়ারি মাসব্যাপী ঢাকা আন্তর্জাতিক বাণিজ্য মেলার ২৬তম আসর শুরু হয়।
২০১৬ আইসিসি বিশ্ব টুয়েন্টি২০ দলসমূহ

২০১৬ আইসিসি বিশ্ব টুয়েন্টি২০ আইসিসি বিশ্ব টুয়েন্টি২০ এর ৬ষ্ঠ আসর এবং আয়োজক হিসেবে ভারতের প্রথম আসর। পূর্বতন চ্যাম্পিয়ন হিসেবে রয়েছে শ্রীলঙ্কা ক্রিকেট দল।
নিচে ২০১৬ আইসিসি বিশ্ব টুয়েন্টি২০ প্রতিযোগিতায় অংশগ্রহণকারী দলসমূহের সদস্যদের তালিকা দেয়া হলো:-
৯ ফেব্রুয়ারি, ২০১৬ তারিখে আফগানিস্তানের সদস্যদের তালিকা ঘোষণা করা হয়:
কোচ: ইনজামাম-উল-হক
৯ ফেব্রুয়ারি, ২০১৬ তারিখে অস্ট্রেলিয়া দলের সদস্যদের তালিকা প্রকাশ করা হয়:
কোচ: ড্যারেন লেহম্যান
৩ ফেব্রুয়ারি, ২০১৬ তারিখে বিসিবি কর্তৃপক্ষ বাংলাদেশ দলের সদস্যদের নামের তালিকা ঘোষণা করা হয়:
কোচ: চণ্ডিকা হাথুরুসিংহা
১০ ফেব্রুয়ারি, ২০১৬ তারিখে ইংল্যান্ড দলের সদস্যদের তালিকা ঘোষণা করা হয়:
কোচ: ট্রেভর বেলিস
হংকং ২৮ জানুয়ারি, ২০১৬ তারিখে দল ঘোষণা করে:
কোচ: সাইমন কুক
৫ ফেব্রুয়ারি, ২০১৬ তারিখে ভারত দলের খেলোয়াড়দের তালিকা প্রকাশ করা হয়:
কোচ: শূন্য
পরিচালক: রবি শাস্ত্রী
৮ ফেব্রুয়ারি, ২০১৬ তারিখে আয়ারল্যান্ড দলের সদস্যদের নামের তালিকা ঘোষণা করা হয়:
কোচ: জন ব্রেসওয়েল
৬ ফেব্রুয়ারি, ২০১৬ তারিখে নেদারল্যান্ডস দল তাদের খেলোয়াড়দের নামের তালিকা প্রকাশ করে। ২৫ ফেব্রুয়ারি দলের সাথে টম কুপার যুক্ত হন।
কোচ: অ্যান্টন রোক্স
নিউজিল্যান্ড ১ ফেব্রুয়ারি, ২০১৬ তারিখে দল ঘোষণা করে। প্রতিযোগিতা শেষে সকল স্তরের ক্রিকেট থেকে নাথান ম্যাককুলাম তার অবসরের ঘোষণা দেন। ফেব্রুয়ারি, ২০১৬ সালে অস্ট্রেলিয়ার বিপক্ষে নিজ দেশে অনুষ্ঠিত টেস্ট সিরিজ শেষে ব্রেন্ডন ম্যাককুলাম অবসর নিলে কেন উইলিয়ামসন প্রথমবারের মতো কোন প্রতিযোগিতায় দলকে নেতৃত্ব দিবেন।
কোচ: মাইক হেসন
১৩ ফেব্রুয়ারি, ২০১৬ তারিখে ওমান দলের সদস্যদের তালিকা প্রকাশ করা হয়।
কোচ: দিলীপ মেন্ডিস
১০ ফেব্রুয়ারি, ২০১৬ তারিখে পাকিস্তানের দলের সদস্যদের তালিকা প্রকাশ করা হয়: ২৩ ফেব্রুয়ারি আঘাতের কারণে বাবর আজম ও রুম্মান রইস প্রতিযোগিতা থেকে নিজেদের নাম প্রত্যাহার করে। তাদের স্থলাভিষিক্ত হন শারজিল খান ও মোহাম্মদ সামি। এছাড়াও, ইফতিখার আহমেদের পরিবর্তে খালিদ লতিফ অন্তর্ভুক্ত হন।
কোচ: ওয়াকার ইউনুস
৮ ফেব্রুয়ারি, ২০১৬ তারিখে স্কটল্যান্ড দলের সদস্যদের তালিকা প্রকাশ করা হয়:
কোচ: গ্রান্ট ব্র্যাডবার্ন
১০ ফেব্রুয়ারি, ২০১৬ তারিখে ক্রিকেট সাউথ আফ্রিকা কর্তৃপক্ষ দক্ষিণ আফ্রিকা দলের খেলোয়াড়দের তালিকা প্রকাশ করে:
কোচ: রাসেল ডোমিঙ্গো
১৮ ফেব্রুয়ারি, ২০১৬ তারিখে শ্রীলঙ্কা দলের সদস্যদের তালিকা প্রকাশ করা হয়:
কোচ: গ্রাহাম ফোর্ড
২৯ জানুয়ারি, ২০১৬ তারিখে ওয়েস্ট ইন্ডিজ ক্রিকেট দলের সদস্যদের তালিকা প্রকাশ করে। দল ঘোষণার পর কিরণ পোলার্ড, সুনীল নারাইন ও ড্যারেন ব্র্যাভো প্রতিযোগিতা শুরুর পূর্বে নাম প্রত্যাহার করে নেন। পোলার্ডের পরিবর্তে কার্লোস ব্রাদওয়েটকে অন্তর্ভুক্ত করা হয়। অন্যদিকে নারাইনের পরিবর্তে অ্যাশলে নার্সের নাম ঘোষণা করা হয়। জনসন চার্লস ব্র্যাভোর স্থলাভিষিক্ত হন।
কোচ: ফিল সিমন্স
১৪ ফেব্রুয়ারি, ২০১৬ তারিখে জিম্বাবুয়ে দলের তালিকা প্রকাশ করা হয়:
কোচ: ডেভ হোয়াটমোর
মা নন এ উনা কজা সেরিয়া

মা নন এ উনা কজা সেরিয়া () হল অগাস্টো কামরিনি কর্তৃক পরিচালিত ১৯২১ সালের নির্বাক চলচ্চিত্র। ক্যারমেন বিনি এই চলচ্চিত্র।
গুনাহ

গুনাহ বা পাপ ইসলামি ধর্মশাস্ত্রের একটি গুরুত্বপূর্ণ শব্দ। আল্লাহ্‌র নির্দেশের পরিপন্থী হয় এমন সকল কাজকেই মুসলিমরা গুনাহ হিসেবে বিবেচনা করে এবং ধর্মীয় আইন লঙ্ঘন করাকে অধার্মিকতা হিসেবে বিবেচনা করা হয়। আল্লাহর কোনো আদেশ না মানা ও কোন নিষেধ থেকে নিজেকে বিরত না রাখাই মূলত গুনাহ। বিশ্বাস করা হয় কিয়ামতের দিন আল্লাহ্‌ প্রতিটি মানুষের ভালো ও মন্দ কাজ গুলোকে পরিমাপ করবেন এবং মন্দ কাজের জন্য তাদেরকে শাস্তি প্রদান করবেন। আল্লাহ ক্ষমা না করলে ঐ ব্যক্তি পরকালে জাহান্নাম () এর আগুনে দগ্ধ হবে বলে বিশ্বাস করা হয়।
কুরআনে বিভিন্ন শব্দ ব্যবহৃত হয়েছে পাপ বোঝানোর জন্য।
তিরমিযী গ্রন্থে একটি হাদিসে উল্লেখ করা হয়েছে: 
সহিহ মুসলিম থেকে আরেকটি হাদীসে উল্লেখ করা হয়েছে: 
সহীহ মুসলিমে, আবু আইয়ুব আনসারি এবং আবু হুরায়রা বর্ণনা করেন:
হাদিসে পুণ্যের সংজ্ঞা প্রদান করা হয়েছে। আন নাওয়াস বিন সামআন হতে বর্ণিত:
ওয়াবিসা বিন মাবাদ হতে বর্ণিত:
 বলেন, নিশ্চয়ই গুনাহ নিয়ামত দূর করে দেয় - এটি অনিবার্য; কোন বান্দা যখন গুনাহ করে, তখন তার কাছ থেকে কোন না কোন নেয়ামত দূরে সরে যায়।
কবিরা গুনাহর নির্দিষ্ট কোনো সংখ্যা নেই। তবে নিচের কাজগুলিকে সাধারণত কবিরা গুনাহের অন্তর্ভুক্ত করা হয়: 
কবিরা গুনাহ মানুষকে জাহান্নামের দিকে নিয়ে যায়। কেউ যদি তাওবা ব্যতীত কবিরা গুনাহ নিয়ে মৃত্যুবরণ করে তবে সে কৃত গুনাহের জন্য কিয়ামতের দিন যন্ত্রণাদায়ক শস্তির সম্মুখীন হবে। 
তওবা করা ব্যতীত কবিরা গুনাহ মোচন হয় না। কিন্তু বান্দার জীবদ্দশায় বিভিন্ন নেক আমলের দ্বারা সগিরা গুনাহ মোচন হয়ে যায়। এমনই কিছু নেক-আমল হলোঃ
(১) বেশী বেশী ওজু করা।
(২) নামাজের জন্য মসজিদে যাওয়া।
(৩) রুকু হতে উঠে “রাব্বানা লাকাল হামদ” বলা।
(৪) বেশী বেশী দরূদ পাঠ করা।
(৫) ফরজ নামাজের পর সুবহানাল্লাহ ৩৩ বার, আলহামদুলিল্লাহ ৩৩ বার এবং আল্লাহু আকবার ৩৪ বার পাঠ করা এবং একবার (سُبْحَانَ اللهِ، اَلْحَمْدُ ِللهِ، اَللهُ أَكْبَرُ، لآ إلهَ إلاَّ اللهُ وَحْدَهُ لاَ شَرِيْكَ لَهُ، لَهُ الْمُلْكُ وَ لَهُ الْحَمْدُ وَ هُوَ عَلَى كُلِّ شَيْئٍ قَدِيْرٌ ) সুবহানাল্লাহ, আলহামদুলিল্লাহ, আল্লাহু আকবার। লা-ইলাহা ইল্লাল্লাহু ওহদাহু লা-শারিকালাহু লাহুল মুলকু ওলাহুল হামদু ওয়াহুয়া আলা কুল্লি শাইয়িন কাদির” উক্ত দোয়া পাঠ করা।
গুডাং গ্যারাম

পঞ্চম ইন্দোনেশীয়ান (লবঙ্গ সিগারেট) প্রস্তুতকারক ( ও গেলোরা জাজার মধ্যে) পিটি গুডাং গ্যারাম টিবিকে. (ইন্দোনেশিয়ান শব্দটির অর্থ হলো "লবণ গুদাম") . এটি ১৯৫৮ সালের ২৬ জুন জোয়া ইং উয়ির (Tjoa Ing Hwie) দ্বারা প্রতিষ্ঠিত হয়। তার পরিবর্তিত নাম । ১৯৮৪ সালে কোম্পানির নিয়ন্ত্রণ তার সন্তান নিকট হস্তান্তর করা হয়, যিনি পরবর্তিতে ইন্দোনেশিয়ার সবচেয়ে ধনী ব্যক্তি হন। মৃত্যুর আগ পর্যন্ত (২০০৮ সাল) হালিম কোম্পানি নিয়ন্ত্রণ করেছিলেন।
ওয়নওিজোজোর বয়স যখন কুড়ির দশকে তখন তার চাচার ক্রেটেক কারখানা 'ক্যাপ ৯৩' এ তাকে তামাক ও সসের কাজ দেওয়া হয়। 'ক্যাপ ৯৩' ছিলো ক্রেটেক পণ্যগুলোর মধ্যে অন্যতম। সুরিয়ার নিষ্ঠা ও কঠোর পরিশ্রমের পুরষ্কারস্বরূপ তাকে তামাক এবং সসের প্রধান করা হয়, অবশেষে তিনি পদে আধিষ্ঠিত হন। 
সুরিয়া তার সাথে ৫০ জন সহকর্মী নিয়ে ১৯৫৬ সালে 'ক্যাপ ৯৩' ত্যাগ করে। তিনি অবিলম্বে জমি ও কাঁচামাল কেনা কিনে ফেলেন। খুব দ্রুত নিজে ক্লবোট ক্রেটেক উৎপন্ন শুরু করেন ও ইংওয়ি নামে বাজারকরণ করেন। দুই বছর পরে তার নিবন্ধিত কোম্পানির পরিবর্তিত নাম হয় 'পাবরিক রোকোক জাপ গুডাং গ্যারাম' যেখান থেকে একজন কিংবদন্তির শুরু হয়।
"গুডাং গ্যারাম "খুব দ্রুতই বৃদ্ধি পায়। ১৯৫৮ এর শেষে কোম্পানির কর্মী সংখ্যা হয় ৫০০ যারা বছরে ৫০০০০০০০ ক্রেটেক উৎপন্ন করায় সক্ষম। মাত্র আট বছরে গুডাং গ্যারাম ইন্দোনেশিয়ার সর্ববৃহৎ ক্রেটেক কারখানা হয় যার বার্ষিক উৎপাদন ৪৭২ মিলিয়ন (৪৭২০লক্ষ)। ভোক্তাদের মতে গুডাং গ্যারামে বিশেষত ইংওয়িস এর ঘ্রাণ মদ্য পানীয়ের মতো। 
ইন্দোনেশিয়ার অন্যতম পাচটি ব্যাডমিন্টন ক্লাবের একটি গুডাং গ্যারামের। সুর‍ইয়ানাগা গুডাং গ্যারাম (পূর্ব জাভা) রাজধানী কেন্দ্র করে।
গুডাং গ্যারাম কোকাকোলার সাথে মায়ানমারের ১৯৯১ থেকে ২০০৮ সাল এবং ২০১৩ এ দক্ষিণ-পূর্ব এশিয়ার গেমের প্রধান পৃষ্ঠপোষক ছিলেন. ২০০১ এ, গুডাং গ্যারাম , ইন্দোনেশিয়া তে পৃষ্ঠপোষকতা করে নি। কারণ ২০১১ সালের এই সি গেম-এ সিগারেটের উপর নিষেধাজ্ঞা জারী করে প্রবিধান করা হয়
, রাশিয়ায় অনুষ্ঠিত শীতকালীন অলিম্পিক্স এর ২০১০ এবং ২০১৪ এর অন্যতম প্রধান পৃষ্ঠপোষক ছিলো গুডাং গ্যারাম এবং কোকা-কোলা। ২০১৪ সালে সচি, রাশিয়ার শীতকালীন খেলাতেও গুডাং গ্যারাম পৃষ্ঠপোষকতা করতে আগ্রহী।
১৯৫৮-১৯৬৬ এবং ২০১০-২০১৪ সালের প্রধান পৃষ্ঠপোষক ছিলো গুডাং গ্যারাম। ২০১৪ সালে অনুষ্ঠিত ফিফা ওয়ার্ল্ড কাপেও গুডাং গ্যারাম পৃষ্ঠপোষকতায় আগ্রহী ছিল।
অ্যাঞ্জেলিক কারবার

অ্যাঞ্জেলিক কারবার (জন্ম: ১৮ জানুয়ারি, ১৯৮৮) ব্রেমেন এলাকায় জন্মগ্রহণকারী জার্মান-পোলীয় বংশোদ্ভূত পেশাদার প্রমিলা টেনিস খেলোয়াড়। ২০০৩ সালে পেশাদার টেনিসে অভিষেক ঘটে তার। ২০১১ সালের ইউএস ওপেনের সেমি-ফাইনালে পৌঁছে স্বীয় প্রতিভার বিচ্ছুরণ ঘটান। এ সময় তিনি বিশ্বের ৯২তম র‌্যাঙ্কিংধারী ছিলেন। ১ ফেব্রুয়ারি, ২০১৬ তারিখে নিজস্ব শীর্ষ র‌্যাঙ্কিং ২-এ পৌঁছেন। এছাড়াও, শীর্ষ র‌্যাঙ্কিংধারী জার্মানসহ ডব্লিউটিএ ট্যুরে বামহাতি খেলোয়াড়দের মধ্যে শীর্ষে আরোহণ করছেন।
পোলীয় পিতা স্লমির কারবার ও জার্মান মাতা বিটা'র সন্তান অ্যাঞ্জেলিক কারবারের জেসিকা নাম্নী আরও এক বোন রয়েছে। তিন বছর বয়স থেকে টেনিস খেলতে শুরু করেন। পরবর্তীতে কিশোরদের প্রতিযোগিতায় অংশ নেন। জার্মানিতে খেলা শুরু করে ইউরোপের সর্বত্র অংশ নিতে থাকেন। কিন্তু ২০০৩ সালের পূর্ব-পর্যন্ত তিনি কোন শিরোপা লাভ করতে সক্ষম হননি। ১৫ বছর বয়সে পেশাদারী টেনিসের দিকে ধাবিত হন তিনি। কারবার জার্মান ভাষাসহ, পোলীয় ও ইংরেজি ভাষায় কথা বলতে পারেন।
আক্রমণধর্মী খেলোয়াড় হিসেবে পরিচিত কারবার আটটি এককের শিরোপাসহ ডব্লিউটিএ ট্যুরের প্রত্যেক মাঠে কমপক্ষে একটি শিরোপা পেয়েছেন। তন্মধ্যে, ২০১৬ সালের অস্ট্রেলিয়ান ওপেনের প্রথম গ্র্যান্ড স্ল্যামের শিরোপা অন্যতম।
২০১২ সালে ওপেন জিডিএফ সুয়েজ প্রতিযোগিতায় নবম বাছাই হিসেবে অংশ নেন। প্রথম রাউন্ডে লুসি সাফারোভা'র মুখোমুখি হন ও সরাসরি সেটে জয় পান। দ্বিতীয় রাউন্ডেও মনিকা নিকুলেস্কোকে একই ব্যবধানে হারান। কোয়ার্টার-ফাইনালে এক নম্বর বাছাই মারিয়া শারাপোভাকে সরাসরি সেটে পরাজিত করেন। সেমি-ফাইনালে অবাছাই ইয়ানিনা উইকমেয়ারকে হারান। ফাইনালে ফরাসি প্রমিলা টেনিস তারকা মারিওন বারতোলিকে তিন সেটে পরাজিত করে শিরোপা পান।
মোহাম্মদ নিজামউদ্দিন আহমেদ

অ্যাডমিরাল (অব.) মোহাম্মদ নিজামউদ্দিন আহমেদ (জন্ম: ১৯৬০) বাংলাদেশ নৌবাহিনীর ১৫তম প্রধান। সাবেক প্রধান অ্যাডমিরাল মুহাম্মদ ফরিদ হাবিবের অবসর গ্রহণের পর ২০১৫ সালের ২৭ জানুয়ারি তিনি নৌ বাহিনীর প্রধান হিসেবে দায়িত্বগ্রহণ করেন।
মোহাম্মদ নিজামউদ্দিন আহমেদ ১৯৬০ সালে পূর্ব পাকিস্তানের (বর্তমান বাংলাদেশ) মাদারীপুরে জন্মগ্রহণ করেন। তার বাবা এম এ রশিদ ও মা ফজিলাতুন্নেসা। তার বাবা একজন স্কুল শিক্ষক ছিলেন।
মোহাম্মদ নিজামউদ্দিন আহমেদ মাদারীপুর ইউনাইটেড ইসলামিয়া সরকারি উচ্চ বিদ্যালয় থেকে ১৯৭৬ সালে এসএসসি পরীক্ষায় এবং ১৯৭৮ সালে মাদারীপুর সরকারি নাজিমউদ্দিন কলেজ হতে এইচএসসি পরীক্ষায় উত্তীর্ণ হন।
১৯৭৯ সালের ৩০ জানুয়ারি তিনি নৌ বাহিনীতে যোগ দেন। যুগোস্লাভিয়ার মার্শাল টিটো একাডেমি থেকে তিনি গ্রেজুয়েশন সম্পন্ন করেছেন। ১৯৮১ সালের ১ আগস্ট তিনি কমিশন লাভ করেন।
তিনি জাতীয় প্রতিরক্ষা কলেজ থেকে এনডিসি কোর্স সম্পন্ন করেছেন। এছাড়াও কর্মজীবনে তিনি ফ্রান্স, যুক্তরাষ্ট্র, কানাডাসহ বিভিন্ন দেশে পেশাগত কোর্স সম্পন্ন করেছেন। 
তিনি বিভিন্ন নৌ ঘাটির কমান্ডের দায়িত্ব পালন করেছেন। চট্টগ্রামের নৌবাহিনীর সবচেয়ে বড় কমান্ডের দায়িত্ব তিনি পালন করেছেন। নৌবাহিনীতে তিনি প্রশিক্ষক হিসেবেও কাজ করেছেন। এছাড়াও তিনি জাতিসংঘ শান্তি মিশনে দায়িত্বের অংশ হিসেবে আইভরি কোস্টে সামরিক পর্যবেক্ষক হিসেবে কাজ করেছেন।
২০১২ সালে তিনি চট্টগ্রাম বন্দর কর্তৃপক্ষের চেয়ারম্যান হিসেবে যোগ দেন। পায়রা বন্দরেও তিনি চেয়ারম্যান হিসেবে দায়িত্ব পালন করেছেন।
মোহাম্মদ নিজামউদ্দিন আহমেদের স্ত্রী নাজমুন নাহার। এই দম্পতির দুইটি পুত্রসন্তান রয়েছে।
আবু এসরার

এয়ার চীফ মার্শাল আবু এসরার (জন্ম:১৯৬১) বাংলাদেশ বিমান বাহিনীর প্রধান ছিলেন। এয়ার মার্শাল মুহাম্মদ এনামুল বারি অবসর গ্রহণের পর ২০১৫ সালের ১২ জুন তিনি বিমান বাহিনীর প্রধান হিসেবে দায়িত্বগ্রহণ করেন এবং ২০১৮ সালের ১১ জুন অবসরে যান। তিনি বাংলাদেশ বিমান বাহিনীর প্রথম এয়ার চীফ মার্শাল ছিলেন।
আবু এসরার ১৯৬১ সালে পূর্ব পাকিস্তানের (বর্তমান বাংলাদেশ) গাজীপুর জেলায় জন্মগ্রহণ করেন। তিনি তার বাবা আবু আইয়ুব ও মা আখতারুন্নেসার দ্বিতীয় পুত্র।
আবু এসরার ১৯৭৮ সালের ১৯ সেপ্টেম্বর বাংলাদেশ বিমান বাহিনীতে যোগ দেন। ১৯৮১ সালের ১ ফেব্রুয়ারি তিনি জেনারেল ডিউটি (পাইলট) শাখায় কমিশন লাভ করেন। তিনি বাংলাদেশ বিমানবাহিনীর অধিকাংশ ফাইটার স্কোয়াড্রনে দায়িত্ব পালন করেছেন। তিনি পিটি-৬, এএ-এসএ, ফুজি-২০০, মিগ-২৯সহ বেশ কয়েকটি যুদ্ধবিমান চালিয়েছেন। এছাড়াও তিনি বিমানবাহিনীর বৈমানিকদের প্রশিক্ষক হিসেবে দায়িত্ব পালন করেছেন।
তিনি মস্কোয় প্রতিরক্ষা এটাশে হিসেবে কাজ করেছেন। বিমান বাহিনী প্রধানের দায়িত্ব গ্রহণের পূর্বে ২০০৯ সাল থেকে তিনি সহকারী প্রধানের (অপারেশন ও প্রশিক্ষণ) দায়িত্ব পালন করেছেন।
আবু এসরার দেশে ও বিদেশে বেশ কিছু পেশাগত কোর্স সম্পন্ন করেছেন। তিনি যুক্তরাজ্যে ফ্লাইং ইন্সট্রাক্টর কোর্স ও অস্ট্রেলিয়ায় ফ্লাইং সুপারভাইজার্স‌ কোর্স সম্পন্ন করেছেন। চীন ও রাশিয়ায় তিনি যথাক্রমে এ৫আইআইআইএ বিমান ও মিগ-২৯ বিমান প্রশিক্ষণ গ্রহণ করেছেন।
২০১৩ সালে তিনি বিমান বাহিনী পদক (বিবিপি) লাভ করেছেন।
আবু এসরার ১৯৮৬ সালে গ্রুপ ক্যাপ্টেন এম. এ. রশিদের কন্যা তাসনিম এসরারকে বিয়ে করেছেন। এই দম্পতির তিনজন কন্যাসন্তান রয়েছে।
বগুড়া সেনানিবাস

বগুড়া সেনানিবাস বাংলাদেশের বগুড়া শহরে অবস্থিত বাংলাদেশ সেনা বাহিনীর একটি সেনানিবাস। বগুড়া শহরে দুইটি সেনানিবাস অবস্থিত; এর মধ্যে একটি জাহাঙ্গীরাবাদ সেনানিবাস অন্যটি বগুড়া সেনানিবাস যা স্থানীয়ভাবে মাঝিড়া সেনানিবাস বা মাঝিড়া ক্যান্টনমেন্ট নামেও পরিচিত। বগুড়া সেনানিবাস বগুড়া শহর থেকে ১০ কিলোমিটার দক্ষিণে শাজাহানপুর উপজেলার মাঝিড়া ইউনিয়নে অবস্থিত।
এটি বাংলাদেশ সেনাবাহিনীর বগুড়া এরিয়া সদর দফতর এবং ১১ পদাতিক ডিভিশনের প্রধান সদর দফতর। এই সেনানিবাসের ভিতরে মোট ৩৬টি ইউনিট আছে। বাংলাদেশ সেনাবাহিনীর আর্মর কর্পস সেন্টার এন্ড স্কুল এবং নন-কমিশন্ড অফিসারস একাডেমী (এনসিওএ) এখানেই অবস্থিত।
সেনানিবাসে কর্মরত সেনাসদস্যদের সন্তান-সন্ততি ও পোষ্যদের যুগোপযোগী শিক্ষা প্রদানের জন্য অন্যান্য সেনানিবাসের মতো বগুড়া সেনানিবাসে ক্যান্টনমেন্ট পাবলিক স্কুল ও কলেজ রয়েছে। বগুড়া ক্যান্টনমেন্ট পাবলিক স্কুল ও কলেজ , বগুড়া ক্যান্টনমেন্ট বোর্ড হাই স্কুল এবং বগুড়া আর্মি মেডিকেল কলেজ বাংলাদেশ সেনাবাহিনী প্রতিষ্ঠিত ও পরিচালিত শিক্ষা প্রতিষ্ঠানসমূহের মধ্যে অন্যতম।
২০১৪ আইসিসি বিশ্ব টুয়েন্টি২০ পরিসংখ্যান

এই নিবন্ধটি বাংলাদেশে অনুষ্ঠিত ২০১৪ আইসিসি বিশ্ব টুয়েন্টি২০ প্রতিযোগিতার পরিসংখ্যান ও রেকর্ড সম্পর্কীয়। ১৬ মার্চ থেকে ৬ এপ্রিল পর্যন্ত চলা এ প্রতিযোগিতায় শ্রীলঙ্কা জাতীয় ক্রিকেট দল চ্যাম্পিয়ন হয়।
উৎস: "Cricinfo" 
উৎস: "Cricinfo" 
উৎস: "Cricinfo" 
উৎস: "Cricinfo" 
উৎস: "Cricinfo" 
উৎস: "Cricinfo"
উৎস: "Cricinfo"
উৎস: "Cricinfo"
Source: "Cricinfo"
নাজমুল হোসেন শান্ত

নাজমুল হোসেন শান্ত (জন্ম: ২৫ আগস্ট ১৯৯৮) একজন বাংলাদেশী ক্রিকেটার, যিনি বাংলাদেশ জাতীয় দলের সাবেক অধিনায়ক। ২০১৫ সালের ডিসেম্বরে তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় বাংলাদেশের অনূর্ধ্ব ১৯ ক্রিকেট দলের রাখা হয়েছিল। তিনি ২০২২ সালের আইসিসি টি-টোয়েন্টি বিশ্বকাপের জন্যও নির্বাচিত হন এবং বাংলাদেশ ক্রিকেট দলের হয়ে সর্বাধিক রান (৫ ম্যাচে ১৮০ রান) করেন।
নাজমুল হোসেন শান্ত ২৫ মে ১৯৯৮ সালে রাজশাহী জেলায় জন্মগ্রহণ করেন । 
২০২০ সালে কোভিড-১৯ মহামারীর লকডাউনের সময় তিনি সাবরিন সুলতানা রত্নাকে বিয়ে করেছিলেন ।
৮ নভেম্বর ২০১৬ তারিখে, ২০১৬ বাংলাদেশ প্রিমিয়ার লিগে কুমিল্লা ভিক্টোরিয়ানসের হয়ে খেলতে গিয়ে টুয়েন্টি২০ ক্রিকেটে অভিষেক করেন।
২০১৭ সালের ডিসেম্বরে, শান্ত এবং মিজানুর রহমান, ২০১৭-১৮ জাতীয় ক্রিকেট লিগে ঢাকা মেট্রোপলিসের বিপরীতে রাজশাহী বিভাগের হয়ে ব্যাটিং করতে গিয়ে উদ্বোধনী জুটিতে ৩৪১ রান করে সেরা উদ্বোধনী জুটির রেকর্ড তৈরী করেন।
২০১৭-১৮ ঢাকা প্রিমিয়ার ডিভিশন ক্রিকেট লিগে ১৬ খেলায় ৭৪৯ রান নিয়ে শান্ত ছিল টুর্নামেন্টের সেরা রান সংগ্রহকারী।
২০১৮-এর অক্টোবরে, ২০১৮-১৯ বাংলাদেশ প্রিমিয়ার লিগের খেলোয়াড় নিলামের পর তিনি খুলনা টাইটানসের স্কোয়াডে অন্তর্ভুক্ত হন। ২০১৯ এর আগস্টে, বাংলাদেশের ২০১৯-২০ মৌসুমের পূর্বে অস্ট্রেলিয়ায় ট্রেনিং ক্যাম্পে অংশগ্রহণকারী ৩৫ জন খেলোয়াড়ের মধ্যে তার নামও অন্তর্ভুক্ত ছিল। ২০১৯ এর নভেম্বরে, ২০১৯ বাংলাদেশ প্রিমিয়ার লিগে খুলনা টাইগার্সের হয়ে খেলার জন্য নির্বাচিত হন।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী শান্তকে কিনে নেয়। ১৯ নভেম্বর ২০২০, শান্ত রাজশাহী দলের অধিনায়ক মনোনীত হন।
২০১৬ সালের নভেম্বরে, বাংলাদেশ ক্রিকেট দলের নিউজিল্যান্ড সফরের পূর্বে অস্ট্রেলিয়ায় ট্রেনিং ক্যাম্পের জন্য ২২-সদস্যের প্রাথমিক স্কোয়াডে তাকে অন্তর্ভুক্ত করা হয়। ২০১৭ সালের জানুয়ারিতে, নিউজিল্যান্ডের বিপরীতে দ্বিতীয় টেস্ট ম্যাচের পূর্বে তাকে বাংলাদেশের টেস্ট স্কোয়াডে অন্তর্ভুক্ত করা হয়। ২০১৭ সালের ২০ জানুয়ারি, নিউজিল্যান্ডের বিপরীতে দ্বিতীয় টেস্ট খেলায় শান্ত তার টেস্ট অভিষেক করে।
২০১৮ সালের আগস্টে, ২০১৮ এশিয়া কাপের পূর্বে বাংলাদেশের ৩১-সদস্যের প্রাথমিক দলে ১২জন অভিষেক হতে যাওয়া খেলোয়াড়ের মধ্যে শান্তও ছিল একজন ২০১৮ সালের ২০ ডিসেম্বর, আফগানিস্তানের বিপরীতে বাংলাদেশের হয়ে একদিনের আন্তর্জাতিক ক্রিকেটে অভিষেক হয়।
২০১৮ সালের ডিসেম্বরে, ২০১৮ এসিসি উদীয়মান দল এশিয়া কাপে বাংলাদেশ দলের স্কোয়াডে সে অন্তর্ভুক্ত ছিল। ২০১৮ এশিয়া কাপের পর দল থেকে ছিটকে পড়েন শান্ত, এবং ২০১৯-২০ বাংলাদেশ ত্রি-দেশীয় সিরিজ-এর জন্য আবারো দলে ডাক পান। ২০১৯-এর ১৮ সেপ্টেম্বর, জিম্বাবুয়ের বিপরীতে বাংলাদেশের হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেন।
২০১৯ এর নভেম্বরে, ২০১৯ এসিসি উদীয়মান দল এশিয়া কাপ প্রতিযোগিতায় বাংলাদেশ দলের অধিনায়ক মনোনীত হন। একই মাসে পরবর্তীতে ২০১৯ দক্ষিণ এশীয় গেমস পুরুষদের ক্রিকেট প্রতিযোগিতার জন্য বাংলাদেশ দলের অধিনায়ক মনোনীত হন। বাংলাদেশ দল ফাইনালে শ্রীলঙ্কাকে পরাজিত করে উক্ত প্রতিযোগিতায় স্বর্ণপদক লাভ করে।
২০২৫ আইসিসি চ্যাম্পিয়ন্স ট্রফির জন্য ১৫ সদস্যের বাংলাদেশ দলে শান্ত জায়গা পান। সাথে বাংলাদেশকে নেতৃত্ব দেওয়ার জন্য তাকেই অধিনায়ক নির্বাচন করা হয়।
বিকানেরী ভূজিয়া

বিকানেরী ভূজিয়া এক প্রকারের বেসন এবং রাজস্থানের শহর বিকানের স্থানীয় মসলায় প্রস্তুত করা মচমচে জলপান। এটি দেখিতে পাতলা হলুদ বর্ণের। সর্বপ্রথম ভূজিয়া বিকানের এ তৈরি করা হয়েছিল এবং পরে গোটা পৃথিবীতে এর প্রচলন হয়ে পড়ে। বৃহৎ পরিমাণে প্রস্তুত করা বিভিন্ন ধরনের ভূজিয়াকে এক শ্রেণীবদ্ধ পরীক্ষা প্ৰণালীর মধ্য দিয়া নেয়া হয়। বিভিন্ন নতুন সামগ্রীতে প্ৰস্তুত করলেও এর মৌলিক ধৰ্ম যেন এক থাকে তাই এই পরীক্ষা করা হয়।
বিকানেরী ভূজিয়া বিকানেরের কুটিরশিল্প। বিকানের অঞ্চলের বিভিন্ন গাঁয়ে প্ৰায় ২৫ লাখ মানুষ বিশেষ করে মহিলারা এর সাথে জড়িত। বৰ্তমানে পেপছিকোর মতো বহু বহুজাতিক ভারতীয় জলপান কোম্পানীয়ে এই ভূজিয়ার নাম ব্যবহার করার জন্যে স্থানীয় শিল্পটি এক বৃহৎ প্রতিযোগিতার সন্মুখীন হয়েছে। বহু বছর নকল সামগ্ৰীর সাথে প্রতিদ্বন্দ্বিতা করার পর, ২০১০ সালের সেপ্টেম্বর মাসে ভারতীয় পেটেন্ট কাৰ্য্যালয়ে বিকানেরী ভূজিয়াকে ভৌগোলিক অস্তিত্বের অধিকার এবং স্থানীয় প্ৰস্তুতকৰ্তাদের কে এর পেটেন্ট দেয়া হয়।
মহারাজা শ্ৰী দাংগার সিংএর রাজত্ব কালে ১৮৭৭ সালে এই ভূজিয়ার প্ৰথম নমুনা বিকানেরের প্ৰিঞ্চলী ষ্টেট এ প্ৰস্তুত করা হয়েছিল।
মোঠ ডালের বেসন বিভিন্ন মসলা যেমন – বুট ডালের বেসন, ছেলুলোজের গুড়ি(ফাইবার), লবণ, লাল মরিচ, গোল মরিচ, এলাছি, লং, বাদাম তেল ইত্যাদি থেকে এটি প্ৰস্তুত করা হয়। ভূজিয়ার বিশেষ আকৃতির জন্যে একে চালনির মধ্য দিয়ে জোরে গরম বনস্পতি তেলে ভাজা হয়। সমগ্ৰ ভারত বিশেষ করে রাজস্থান, গুজরাত, মহারাষ্ট্র, বিহার, পশ্চিম বঙ্গ এবং অসমে ভূজিয়া খুবই জনপ্ৰিয়।
২০১০ সালের সেপ্টেম্বর মাসে বিকানেরী ভূজিয়াকে ভৌগোলিক অস্তিত্ব সুরক্ষা দেয়া হয়।
পশ্চিমা পানকাপাসি

পশ্চিমা পানকাপাসি নাচুনে বাজ বা জলার চিল বা পানচিল (), বৈজ্ঞানিক নাম:"Circus aeruginosus" হচ্ছে একটি শিকারি পাখির প্রজাতি।বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত। 
পশ্চিমা নাচুনে বাজের পুরুষের ওজন প্রস্থ উচ্চতা আর স্ত্রীর ।
২২তম জাতীয় চলচ্চিত্র পুরস্কার (বাংলাদেশ)

২২তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২২তম আয়োজন; যা ১৯৯৭ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর ১৫টি শাখায় পুরস্কার প্রদান করা হয়। এ বছর দুখাই শ্রেষ্ঠ চলচ্চিত্রসহ ৯টি বিভাগে পুরস্কৃত হয়। এছাড়া হাঙর নদী গ্রেনেড ৩টি এবং এখনো অনেক রাত ২টি বিভাগে পুরস্কৃত হয়।
২৩তম জাতীয় চলচ্চিত্র পুরস্কার (বাংলাদেশ)

২৩তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৩তম আয়োজন; যা ১৯৯৮ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর মাত্র দুটি বিভাগে পুরস্কার প্রদান করা হয়।
২০১৬ এশিয়া কাপ বাছাইপর্ব

২০১৬ এশিয়া কাপ বাছাইপর্ব ক্রিকেট প্রতিযোগিতা ১৯-২২ ফেব্রুয়ারি, ২০১৬ তারিখে বাংলাদেশে অনুষ্ঠিত টুয়েন্টি২০ আন্তর্জাতিক প্রতিযোগিতাবিশেষ। এ প্রতিযোগিতার মাধ্যমে একই মাসের শেষদিকে বাংলাদেশে অনুষ্ঠিত ২০১৬ সালের এশিয়া কাপের মূল পর্বে শীর্ষস্থানীয় দল খেলার সুযোগ পায়। রাউন্ড-রবিন পদ্ধতিতে আন্তর্জাতিক ক্রিকেট কাউন্সিলের টুয়েন্টি২০ আন্তর্জাতিকে মর্যাদা লাভকারী চারটি এশীয় দেশ অংশগ্রহণ করে। বিজয়ী সংযুক্ত আরব আমিরাত তিনটি খেলাতেই জয়লাভ করে স্বাগতিক বাংলাদেশ, ভারত, পাকিস্তান ও শ্রীলঙ্কার সাথে প্রতিদ্বন্দ্বিতায় অবতীর্ণ হয়।
নভেম্বর, ২০১৫ সালে প্রতিযোগিতাটি সংযুক্ত আরব আমিরাতে অনুষ্ঠিত হবার কথা ছিল। কিন্তু, সময়সূচী জটিলতার কারণে কয়েক মাস পিছিয়ে নেয়া হয় ও মূল প্রতিযোগিতার পূর্বে আয়োজনের সিদ্ধান্ত হয়। পূর্ববর্তী বছরগুলোয় সহযোগী সদস্য দলের অংশগ্রহণের বিষয়ে সুনির্দিষ্ট মানদণ্ড প্রণীত হয়নি। দলগুলো এসিসি ট্রফি (২০০৪, ২০০৮) অথবা, আমন্ত্রণের (২০১৪) মাধ্যমে অংশ নিতো। চারদলের মধ্যে ওমানের এশিয়া কাপে অভিষেক ঘটে।
২৪তম জাতীয় চলচ্চিত্র পুরস্কার (বাংলাদেশ)

২৪তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৪তম আয়োজন; যা ১৯৯৯ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। পুরস্কার প্রদান অনুষ্ঠানে উপস্থিত ছিলেন তৎকালিন প্রধানমন্ত্রী খালেদা জিয়া।
এই বছর ১৮টি শাখায় পুরস্কার প্রদান করা হয়।
ব্রিটানিয়া বিশ্ববিদ্যালয়

ব্রিটানিয়া বিশ্ববিদ্যালয় কুমিল্লা জেলার পদুয়ার বাজার, বিশ্বরোডে অবস্থিত একটি বেসরকারি বিশ্ববিদ্যালয়। বিশ্ববিদ্যালয়টি ১৬ই নভেম্বর ২০১২ সালে এর কার্যক্রম শুরু করার অনুমতি লাভ করে।
ব্রিটানিয়া বিশ্ববিদ্যালয় বেসরকারি বিশ্ববিদ্যালয় আইন ২০১০ এর অধীনে বিশ্ববিদ্যালয় মঞ্জুরি কমিশন, শিক্ষা মন্ত্রণালয় ও গণপ্রজাতন্ত্রী বাংলাদেশ সরকারের অনুমোদন লাভ করে। ব্রিটানিয়া বিশ্ববিদ্যালয় কুমিল্লা জেলায় প্রতিষ্ঠিত তৃতীয় বিশ্ববিদ্যালয়। প্রখ্যাত শিক্ষাবিদ ডক্টর এম সামসুল হক কর্তৃক প্রতিষ্ঠিত বেসরকারি বিশ্ববিদ্যালয় দি ইউনিভার্সিটি অফ কুমিল্লা (ইউনিক) ছিল এতদঞ্চলে প্রতিষ্ঠিত প্রথম বিশ্ববিদ্যালয়। দি ইউনিভার্সিটি অফ কুমিল্লা ২০০৫ সালে বিশ্ববিদ্যালয় মঞ্জুরি কমিশন দ্বারা বন্ধ ঘোষণা হওয়ার পর ২০০৬ সালে সরকারি বিশ্ববিদ্যালয়, কুমিল্লা বিশ্ববিদ্যালয় প্রতিষ্ঠিত হয়। কুমিল্লা ভিক্টোরিয়া কলেজ ও কুমিল্লা বিশ্ববিদ্যালয়ে স্নাতক ও বিভিন্ন উচ্চতর ডিগ্রী নেয়ার সুবিধা থাকলেও সীমিত সংখক আসন সংখ্যার কারণে কুমিল্লায় আরেকটি বিশ্ববিদ্যালয়ের প্রয়োজনীয়তা দেখা দেয়। অবশেষে ২০১২ সালে ব্রিটানিয়া বিশ্ববিদ্যালয় প্রতিষ্ঠার মাধ্যমে কুমিল্লা ও এর আশেপাশের অঞ্চলের বিপুল শিক্ষার্থীদের উচ্চশিক্ষা লাভের পথ সুগম হয়।
গণপ্রজাতন্ত্রী বাংলাদেশ সরকারের রাষ্ট্রপতি জনাব মোহাম্মদ সাহাবুদ্দিন ব্রিটানিয়া বিশ্ববিদ্যালয়ের আচার্য ও অধ্যাপক ড.সুরজিৎ সর্ববিদ্যা ব্রিটানিয়া বিশ্ববিদ্যালয়ের উপাচার্য পদে ১৩ আগষ্ট ২০২৩ থেকে দায়িত্ব পালন করছেন ।
ব্রিটানিয়া বিশ্ববিদ্যালয়ে ১০টি স্নাতকোত্তর কোর্স প্রচলিত রয়েছে। কোর্সগুলো হল, মাস্টার অফ বিজনেস এ্যাডমিনিস্ট্রেশন, এক্সিকিউটিভ মাস্টার অফ বিজনেস এ্যাডমিনিস্ট্রেশন, এমএসসি ইন কম্পিউটার সায়েন্স এ্যান্ড ইঞ্জিনিয়ারিং,এলএল.এম, এমএ ইন ইংলিশ, এমএসএস ইন এ্যাপ্লাইড ইংলিশ, এমএসএস ইন এ্যাপ্লাইড সোশিয়লজি, এমএসএস ইন ইকনমিক্স।
ব্রিটানিয়া বিশ্ববিদ্যালয়ে প্রচলিত স্নাতক কোর্সগুলো হল, বিএসসি ইন কম্পিউটার সায়েঞ্জ এ্যান্ড ইঞ্জিনিয়ারিং, বিএসসি ইন কম্পিউটার সায়েন্স এ্যান্ড ইঞ্জিনিয়ারিং (ডিপ্লোমা প্রকৌশলীদের জন্য), ব্যাবসায় প্রশাসন, এলএলবি অনার্স, বিএ অনার্স ইন ইংলিশ, বিএ অনার্স ইন ইকনমিক্স।
জাতীয় সড়ক ৩২ (ভারত)

এই মহাসড়কটি ২নং জাতীয় সড়ক এর সঙ্গে ৫ নং জাতীয় সড়কের সংযোগ ঘটিয়েছে। এটি ঝাড়খণ্ডের গোবিন্দপুর থেকে শুরু হয় পশ্চিমবঙ্গের পুরুলিয়া জেলা দিয়ে ঝাড়খণ্ডের জামশেদপুর এ ৫নং জাতীয় সড়কে যুক্ত হয়েছে। এটি পুরুলিয়ায় ৬০ এ নং জাতীয় সড়কের সঙ্গে যুক্ত।
কালো–পা কিডিওয়েক

কালো–পা কিডিওয়েক (), এ পাখির বৈজ্ঞানিক নাম rissa tridactyla। এ পাখির বাংলা নাম দেওয়া হয়নি এখনো। তবে কালো–পা কিডিওয়েক রাখা যেতে পারে। এটি একটি পরিযায়ী পাখি।
পাখিটির পা ছোট ও কালো এবং ডানার আগার পালক কালো। আকারে কালো মাথা গাঙচিলের মতো। দেহের দৈর্ঘ্য ৩৮-৪১ সেন্টিমিটার, ওজন ৩০৫-৫২৫ গ্রাম। শরীরের বেশির ভাগ অংশ সাদা। পিঠের পালক ধূসর নীল। ঠোঁট হলদে। পুরুষ ও স্ত্রী পাখি দেখতে একই রকম। তবে গবেষকদের মতে, স্ত্রী পাখি পুরুষ পাখির চেয়ে হয়তো কিছুটা ছোট।
এ পাখি সাধারণত নিজেদের দলে থাকে। কখনো অন্য সামুদ্রিক পাখির সঙ্গে যোগ দেয়। অন্য পাখির খাবার চুরি করে খাওয়ার অভ্যাস আছে। খাবার তালিকায় আছে মাছ, স্কুইড, চিংড়ি, পাখির ডিম, সামুদ্রিক শৈবাল ইত্যাদি।
প্রজননের সময় এরা উপনিবেশ তৈরি করে বসবাস করে ও সমুদ্র উপকূলের পর্বতে বাসা করে ডিম পাড়ে। একটি উপনিবেশে ১ লাখ কিডিওয়েক পাখি থাকতে পারে। উভয় পাখি মিলেমিশে বাসা বানায়। স্ত্রী পাখি ১-৩টি ডিম পারে। দুজনে পালা করে ডিমে তা দেয় এবং ২৪-২৮ দিনে ছানা বের হয়ে আসে। ছানা উড়তে শেখে ৩৪-৫৮ দিনে। প্রজননের পর এরা সমুদ্রে ফিরে যায়। নবাগতরা প্রায় ৩-৫ বছর একটানা খোলা সমুদ্রে কাটায়। তারপর ডিম পাড়তে আগের জায়গায় ফিরে আসে। এরা সাধারণত সমুদ্রের যে অংশে ঢেউ ও পুষ্টি উপাদান বেশি থাকে সেদিকে খাবার খোঁজে। একটি পাখি প্রায় ১৩ বছর বেঁচে থাকে। শিকার, ডিম সংগ্রহ ও সমুদ্রে তেলদূষণের কারণে এ পাখির সংখ্যা কমে যেতে শুরু করেছে। বিশেষ করে যুক্তরাজ্যে এ পাখির সংখ্যা উল্লেখযোগ্য হারে কমে গেছে। কিডিওয়েক সামুদ্রিক বাস্তুসংস্থান পর্যবেক্ষণের জন্য একটি নির্দেশক পাখি হিসেবে বিশ্বে ও পরিবেশবিদদের কাছে বিবেচিত।
জাতীয় সড়ক ৫৫ (ভারত, পুরাতন সংখায়ন)

৫৫ নং জাতীয় মহাসড়ক হচ্ছে ভারতের পশ্চিমবঙ্গ রাজ্যের একটি জাতীয় মহাসড়ক। এই জাতীয় মহাসড়কটি ৩১ নং মহাসড়ক থেকে উৎপন্ন হয়ে দার্জিলিং পর্যন্ত গেছে। এটি শিলিগুড়ির সঙ্গে যুক্ত করেছে দার্জিলিংকে, যেটি হচ্ছে দার্জিলিং জেলার সদরদপ্তর। এই মহাসড়কটির দৈর্ঘ্য ।
ভারতের দ্বীপের তালিকা

এটি ভারতীয় প্রজাতন্ত্রের দ্বীপগুলির একটি আংশিক তালিকা । দেশে মোট ১,২৮২টি দ্বীপ রয়েছে (আবাসহীন সহ)।
আন্দামান ও নিকোবর দ্বীপপুঞ্জ হল বাংলা ও আন্দামান সাগরের ৫৭২টি দ্বীপের একটি দল।
উত্তর গ্রুপ :
কেন্দ্রীয় গ্রুপ :
সাউদার্ন গ্রুপ (সাম্বেলং):
( ট্রাক, ট্রিস, মেনচাল, কাবরা, কবুতর এবং মেগাপডের মতো অসংখ্য অন্যান্য ছোট ছোট দ্বীপ / কেস রয়েছে )
লক্ষদ্বীপ হল বারোটি প্রবালপ্রাচীর , তিনটি প্রাচীর এবং পাঁচটি নিমজ্জিত তীরের একটি দ্বীপপুঞ্জ , যেখানে মোট ঊনত্রিশটি দ্বীপ ও দ্বীপ রয়েছে।
বৈশ্য কপালী

বৈশ্য কপালী () সাধারণত কপালী নামে পরিচিত, যারা বাঙালি হিন্দু কৃষিজীবী শ্রেণীর অর্ন্তভূক্ত একটি গোষ্ঠী। এই গোষ্ঠীর বিস্তার মূলত বাংলাদেশ এবং ভারতের পশ্চিমবঙ্গ, আসাম এবং ত্রিপুরা রাজ্যে। ১৯০৭
সাল থেকে তারা "বৈশ্য কাপালী" নামটি নিজেদের জাতির নাম হিসেবে ব্যবহার করা শুরু করে, যা নিয়ে এখন পর্যন্তসন্দেহ নেই।
। কপালীরা সাধারণত পাট উৎপাদনে পারদর্শী যার দ্বারা চটের ব্যাগ উৎপাদন করা হয়। ভারতের পশ্চিমবঙ্গে কাপালীদের অন্যান্য অনগ্রসর জাতি শ্রেণীর তালিকাভুক্ত করা হয়।
রিসলে কাপালিদের "পূর্ব বাংলার একটি চাষী ও বয়নকারী জাতি হিসাবে উল্লেখ করেছেন, যারা নিজেকে একজন কর্মকার পিতা এবং একজন তেলি মায়ের সন্তান বলে দাবি করেন"। পাল সাম্রাজ্যের আমলে কাপালী, ডোম, চন্ডালদের সাথে একটি গোষ্ঠী হিসেবে উল্লেখ করা হয়। জ্যোতির্ময় শর্মা মনে করেন, কাপালীদের সামাজিক সম্মান ডোম এবং চন্ডালদের থেকে উপরে।
কাপালীরা দাবি করে যে তারা চন্ডাল এবং সুড়ি জাতির থেকে উচ্চ মর্যাদার অধিকারী। সৎশুদ্রের বংশধর হওয়ায় ফলে খাঁটি ধোপা ও নাপিতরা তাদের জন্য কাজ করে। বৈশ্য মর্যাদা দাবির জন্য তারা "বৈশ্য কাপালী" নামটি ব্যাবহার করতে শুরু করেন। মাঝি, মন্ডল, সিকদার, মালা, হালদার এই পদবী গুলি কাপালীদের মধ্যে পাওয়া যায়। সরকার মনে করেন জাতিটি অনুভূমিক ভাবে সুস্পট এবং সংগঠনিক শ্রেণীতে বিভক্ত। কুলিন প্রথাও এই জাটিতির মধ্যে দেখা যায়।
শান্তিপুরী শাড়ি

শান্তিপুরী শাড়ি একপ্রকারের সূক্ষ্ম সূতোর বিশেষ ধরনের হাতে বোনা শাড়ি যা পশ্চিমবঙ্গের নদিয়া জেলায় শান্তিপুরে তৈরী হয়। এই হস্তশিল্প ভারতের ভৌগোলিক অস্তিত্বের ইঙ্গিত দেয়।
পঞ্চদশ শতাব্দীর প্রথম দশক থেকেই শান্তিপুরে বস্ত্রবয়ন শুরু হয়েছিল। প্রাচীনকাল থেকেই শান্তিপুরকে কেন্দ্র করে পার্শ্ববর্তী এলাকায় বস্ত্রবয়নের প্রসার ঘটেছিল। এখানে যে সকল বস্ত্রবয়ন করা হত তার মধ্যে শাড়ি ছিল অন্যতম। পরবর্তী কালে শান্তিপুরে তৈরী শাড়ি "শান্তিপুরী শাড়ি" নামে পরিচিত হয়। বস্ত্রবয়ন কেন্দ্র শান্তিপুর থেকে শান্তিপুরী শব্দটি এসেছে।
শ্রী অদ্বৈত চারিয়া (১৪৬০-১৫৫৮ সাল)র অদ্বৈতমঙ্গলে শান্তিপুরের তাঁত হস্ত শিল্পের কথা লিখিত আছে। নথি অনুযায়ী ১৪০৯ সালে গৌড়ের রাজা গণেশ দানু সাধনদেবের সময়ে শান্তিপুরে প্রথম শাড়ি বোনার সূচনা হয়। পূর্বে বিভিন্ন জাতের তাঁতিদের একটি বড় অংশ বৈষ্ণব ধর্মে দিক্ষিত হয়ে, ধামরাই (অধুনা বাংলাদেশ) থেকে নবদ্বীপে স্থানান্তরিত হয়েছিল। তারা ভগবান মহাপ্রভু চৈতন্যদেবের পায়ে থিতু হতে চেয়েছিল। মহাপ্রভু শ্রী চৈতন্যদেব তাদের উপদেশ দিয়েছিলেন, শান্তিপুরের শ্রী অদ্বৈত চারিয়ার কাছে যেতে। তারা তখন শান্তিপুরে বসবাস করতে শুরু করেন এবং তাদের চিরাচরিত তাঁত শিল্প চালিয়ে যেতে থাকে। রাজা রুদ্র দেব রায়ের (১৬৮৩- ১৬৯৪) সময় থেকে বাণিজ্যিক ভাবে শাড়ি বোনার ঝোঁক বাড়তে থাকে।স্বাধীনতার পরে, যখন বাংলাদেশের তাঁতিরা বা তাঁদের পূর্বপুরুষেরা পূর্ব পাকিস্তান তথা বাংলাদেশ থেকে শান্তিপুরে চলে আসে তখন শান্তিপুরের তাঁত শিল্পের বাড়বাড়ন্ত হয়
শান্তিপুরী শাড়ির বিশেষত্ব হল এই শাড়ির পাড়। তাঁতিরা বুননের মাধ্যমে শাড়ির পাড়ে বিভিন্নধর্মী নক্সার সৃষ্ট করে যেমন- ফুল, জ্যামিতিক আকৃতি। এছাড়াও বিভিন্ন পৌরাণিক ঘটনাবলী, মন্দির এর নক্সা শাড়ির আঁচলেও দেখা যায়। শাড়ির জমি অনেক সময় নক্সা ছাড়া আবার অনেক সময় বুটি যুক্ত দেখা যায়। শাড়ির পাড়ে সাধারনতঃ যে সকল নক্সা দেখা যায় তা হল-
এই শান্তিপুরী শাড়িকে যে ভাবে ভাঁজ করে বাইরে বিক্রয় করা হয়, তাকে " গুটি ভাঁজ" বলে।
তানভীর আফজাল

তানভীর আফজাল (জন্ম: ১২ জুন, ১৯৮৮) পাকিস্তানের গুজরাতে জন্মগ্রহণকারী হংকংয়ের আন্তর্জাতিক ক্রিকেটার। হংকং ক্রিকেট দলের অন্যতম সদস্য তিনি। বর্তমানে তিনি হংকং দলের অধিনায়কের দায়িত্ব পালন করছেন। দলে তিনি মূলতঃ ডানহাতি ব্যাটসম্যান হিসেবে খেলছেন।
২০১৪ সালের আইসিসি বিশ্ব টুয়েন্টি২০ প্রতিযোগিতায় হংকংয়ের পক্ষে খেলেন। ১ মে, ২০১৪ তারিখে এসিসি প্রিমিয়ার লীগে আফগানিস্তানের বিপক্ষে তার একদিনের আন্তর্জাতিকে অভিষেক ঘটে। ২০১৫ সালের আইসিসি বিশ্ব টুয়েন্টি২০ বাছাইপর্ব প্রতিযোগিতায় হংকং দলের অধিনায়কের দায়িত্ব পান। সাবেক অধিনায়ক জেমস অ্যাটকিনসন এ দায়িত্ব অব্যাহতি নেবার পর মে, ২০১৫ সাল থেকে এ দায়িত্বে রয়েছেন।
টাঙ্গালিয়া শাল

টাঙ্গালিয়া শাল হাতে তৈরী একধরনের পোশাক যা ভারতের গুজরাত প্রদেশের দলিত সম্প্রদায়ের মানুষেরা তৈরী করে থাকে। রাজ্যের সৌরাষ্ট্র অঞ্চলের সুরেন্দ্রনগর জেলায় সাতশত বছর ধরে এই শাল তৈরী হয়ে আসছে। জেলার দেদাড়া, ভাস্তাড়ি, গোদাবেরি এবং ভাড়লা গ্রামে ঐতিহ্যবাহী রামরাজ, চারমালিয়া, ধুনস্লু এবং লোবদি বস্ত্র তৈরী হয়ে আসছে। ওয়াংখেড়, আমরেলি, দেহগাম, সুরেন্দ্রনগর, জোরাভারনগর, বোটাড, ভাবনগর এবং কুচ অঞ্চলের মহিলারা শাল এবং স্কার্টের উপরে আবরণ হিসেবে এই টাংগালিয়া শাল ব্যবহার করে থাকে।
বাড়িতে স্থাপিতে তাঁতে এই শাল প্রস্তুত করা হয়। এই পোষাকে ফোঁটার ব্যবহার স্টাইল হিসেবে প্রতিষ্ঠা পেয়েছে। ফোঁটার পাশাপাশি ভৌগোলিক প্যাটার্ণও অঙ্কন করা হয়।
২০০৭ সালে ভারতের ন্যাশনাল ইনস্টিটিউট অভ ফ্যাশন টেকনোলজি (NIFT) এর সহায়তায় গান্ধীনগরে টাঙ্গালিয়া হস্তকলা এসোসিয়েশান প্রতিষ্ঠা করা হয় যেখানে পাঁচ গ্রামের ২২৬ জন তাঁতীকে সদস্য হিসেবে অন্তর্ভুক্ত করা হয়। পরবর্তী বছরসমূহে NIFT দক্ষ কর্মী সৃষ্টি, মান নিয়ন্ত্রণ, নকশা উন্নয়ন ইত্যাদি বিষয়ের উপর কর্মশালা চালিয়ে আসছে। ফলশ্রুতিতে টাঙ্গালিয়া হস্তকলা এসোসিয়েশান (TIA) GI এর অধীনে নিবন্ধন লাভ করেছে।
পশমিনা

পশমিনা হচ্ছে কাশ্মিরী উল থেকে প্রস্তুত চাদর। সর্বপ্রথম ভারতের কাশ্মিরে এই পোশাক তৈরী শুরু হয় । পশমিনা শব্দটি ফারসি শব্দ পাসমিনা থেকে এসেছে যার অর্থ উল থেকে প্রস্তুত এবং কাশ্মিরী ভাষায় এটাকে বলা হয় নরম সোনা। কাশ্মিরী জাতের ছাগল থেকে এই উল সংগ্রহ করা হয়। এই জাতের ছাগলের বিভিন্ন প্রজাতি রয়েছে। কাশ্মির অঞ্চলের চ্যাংথাং প্লাতু'র চ্যাংথাই ছাগল, কারগিল এলাকার মারলা এবং উত্তর ভারতের হিমাচল প্রদেশের চেঙ্গু ছাগল ও নেপালের ছায়াঙ্গারা ছাগল থেকে পশমিনা উল সংগ্রহ করা হয়। কাশ্মির এবং নেপালে হস্তচালিত তাঁতে পশমিনা শাল তৈরী করা হয়।
হিমালয় অঞ্চলে হাতে তৈরী শাল ব্যবহৃত হয় যা পশম বা পশমিনা নামে পরিচিত। ৩য় খ্রিস্টপূর্বাব্দে এবং ১১ শতকে লিখিত আফগান পুঁথিতে কাশ্মিরে উলের শাল তৈরীর কথা উল্লেখ আছে। তবে ১৫ শতকে ঐতিহাসিক পশমিনা শিল্পের ভিত্তি স্থাপন করেন কাশ্মিরী শাসক জয়নুল আবিদিন, তিনি মধ্য এশিয়া থেকে তাঁতীদের নিয়ে আসেন এবং এখনো তার মাজারে পোশাক নির্মাতারা শ্রদ্ধা নিবেদন করেন।
হাজার বছর ধরে নেপালে এবং কাশ্মিরে কাশ্মিরী শাল তৈরী হয়ে আসছে। পাহাড়ী ছাগল থেকে পশমিনা এবং কাশ্মিরী উল সংগ্রহ করা হয়। পশমিনা সুতা কাশ্মিরি সুতার চেয়ে সরু তাই পশমিনার সাহায্যে খুবই হালকা পোশাক তৈরী করা সম্ভব।
পশমিনা ছাগলকে কাশ্মিরী বলা হয় চ্যাংথাই। শীতের শেষে বসন্তে পশম সংগ্রহ করা হয়। একটি ছাগল থেকে আনুমানিক ৮০-১৭০ গ্রাম উল পাওয়া যায়। গ্রীষ্মকালে ছাগলগুলো খালি চামড়ায় বেঁচে থাকতে সক্ষম। শীতে পূণরায় এদের শরীরে পশম গজায়। চিরুনির মাধ্যমে এই উল সংগ্রহ করা হয়। পশমিনা ছাগল শুধু ঘাস নয়, ঘাসে শিকড় পর্যন্ত খেয়ে ফেলে। লাদাখ অঞ্চলে ঐতিহ্যবাহী পশমিনা উল প্রস্তুত করে চ্যাংপা নামের এক সম্প্রদায়। তারা নোমাডিক জনগোষ্ঠীর লোক এবং কাশ্মিরের চ্যাংথ্যাং প্লাতুতে বসবাস করে যা সমুদ্র পৃষ্ঠ থেকে ১৩,৫০০ ফুট উচ্চতায় অবস্থিত। শীতকালে এই অঞ্চলের তাপমাত্রা -৪০ ডিগ্রি সেলসিয়াসে নেমে যায়। চ্যাংপা জনগোষ্ঠী এই উচ্চতায় বসবাস করে এবং মাংসের জন্য ভেড়া ও উলের জন্য পশমিনা ছাগল পালন করে। 
লাদাখ থেকে রপ্তানী হওয়া পশমিনার সঠিক হিসাব বের করা কষ্টসাধ্য কারণ প্রতিবছর পার্শ্ববর্তী দেশসমূহে পশমিনা বিভিন্ন ভাবে রপ্তানী করা হয়।
তিরুমালা কৃষ্ণ বিগ্রহ

তিরুমালা কৃষ্ণ বিগ্রহ হল ভারতের অন্ধ্রপ্রদেশ রাজ্যের তিরুমালার বেঙ্কটেশ্বর মন্দিরের একটি বিগ্রহ। উক্ত মন্দিরটি বিষ্ণুর বেঙ্কটেশ্বর রূপের মন্দির হলেও, এই মন্দিরে বিষ্ণুর দুই অবতার রাম ও কৃষ্ণের বিগ্রহও আছে। এই মন্দিরে কৃষ্ণের পত্নী রুক্মিণীর বিগ্রহও পূজিত হয়।
কৃষ্ণের বিগ্রহটি শিশুর ‘নবনীত নৃত্য’ (দিব্য নৃত্য) ভঙ্গিমায় দেখা যায়। বিগ্রহের বাঁ হাতটি প্রসারিত এবং ডান পাটি বেদীর উপর স্থাপিত। ডান পাটি হাঁটুর উপর স্থাপিত। বিগ্রহের ডান হাতে মাখনের একটি ঢেলা রয়েছে।
রুক্মিনীর বিগ্রহের বাঁ হাতে একটি পদ্ম এবং ডান হাতে বর মুদ্রা দেখা যায়। বিগ্রহটি পদ্মের আকৃতিবিশিষ্ট একটি বেদীর উপর স্থাপিত। এই বিগ্রহটি কবে প্রতিষ্ঠিত হয়েছিল তা জানা যায় না। কৃষ্ণ বিগ্রহটিও কবে প্রতিষ্ঠিত হয়েছিল, সেই তথ্য অজ্ঞাত।
বিগ্রহ প্রতিষ্ঠার তারিখটি সঠিক জানা না গেলেও একটি প্রাচীন নথি থেকে জানা যায়, ১১০০ সালের জন্মাষ্টমী তিথিতে কৃষ্ণ বিগ্রহে নৈবেদ্য উৎসর্গিত হয়েছিল।
বেঙ্কটেশ্বর মন্দিরের কৃষ্ণ বিগ্রহটি মন্দিরের দৈনিক পূজায় কেন্দ্রীয় গুরুত্ব পায় না। এমনকি এই বিগ্রহের উদ্দেশ্যে নিবেদিত নৈবেদ্যও আগে প্রধান বিগ্রহের উদ্দেশ্যে উৎসর্গিত হয়। একই প্রথা মন্দিরের রাম বিগ্রহের ক্ষেত্রেও প্রযোজ্য হয়। বাৎসরিক কোইল অলবর তিরুমাঞ্জনম (মন্দির পরিষ্কার করার অনুষ্ঠান) অনুষ্ঠানের সময় বিগ্রহগুলিকে গর্ভগৃহে স্থানান্তরিত করা হয় এবং পরিষ্কারের কাজ শেষ হলে সেগুলিকে আবার যথাস্থানে ফিরিয়ে এনে পবিত্র মশলা দিয়ে স্থাপিত করা হয়। ‘ধনুর্মাসে’র সময় এই বিগ্রহ গুরুত্ব পায়। এই সময় ভোগ শ্রীনিবাসের পরিবর্তে এই বিগ্রহে একান্ত সেবা অনুষ্ঠিত হয়।
কয়েকটি বিশেষ অনুষ্ঠানে গর্ভগৃহের বাইরে কৃষ্ণ বিগ্রহের উদ্দেশ্যে সরাসরি পূজা নিবেদিত হয়:
২৫তম জাতীয় চলচ্চিত্র পুরস্কার (বাংলাদেশ)

২৫তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৫তম আয়োজন; যা ২০০০ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। পুরস্কার প্রদান অনুষ্ঠানে উপস্থিত ছিলেন তৎকালিন প্রধানমন্ত্রী খালেদা জিয়া।
এই বছর ১৬টি শাখায় পুরস্কার প্রদান করা হয়।
মেরে ব্রাদার কি দুলহান

মেরে ব্রাদার কি দুলহান () এছাড়াও সংক্ষেপে MBKD হলো ২০১১ সালে মুক্তিপ্রাপ্ত আলী আব্বাস জাফর রচিত এবং পরিচালিত ভারতীয় রোমান্টিক কমেডি চলচ্চিত্র। চলচ্চিত্রটিতে প্রধান চরিত্রে অভিনয় করেছেন ইমরান খান, ক্যাটরিনা কাইফ, আলী জাফর এবং তারা ডি'সুজা। যশ রাজ চলচ্চিত্রের নির্মাণে এবং ব্যবস্থাপনায় অফিসিয়ালি ট্রেইলার ২০১১ সালের ১৩ই জুলাই মুক্তি দেওয়া হয়। চলচ্চিত্রটি ২০১১ সালের ৯ সেপ্টেম্বরে প্রেক্ষাগৃহে মুক্তির পরবর্তী সময়ে মিশ্র প্রতিক্রিয়া অর্জন করে। এটি বক্স অফিসে আয়ের মাধ্যমে ২০১১ সালের ব্যাপক ব্যবসাসফল চলচ্চিত্র হিসেবে বিবেচিত হয়।
২৬তম জাতীয় চলচ্চিত্র পুরস্কার (বাংলাদেশ)

২৬তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৬তম আয়োজন; যা ২০০১ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর পুরস্কার প্রদান অনুষ্ঠানে উপস্থিত ছিলেন তৎকালীন প্রধানমন্ত্রী খালেদা জিয়া।
এই বছর একটি বিশেষ পুরস্কারসহ ২০টি শাখায় পুরস্কার প্রদান করা হয়।